कटौनी रास्ता खुलवाने को लेकर ज्ञापन
सादुलपुर | कामाणगांव के ग्रामीणों नेे सोमवार को तहसीलदार को ज्ञापन सौंपकर गांव से खेतों तथा हमीरवास जाने वाले कटौनी रास्ते को खुलवाने की मांग की गई है।
ज्ञापन के अनुसार उनकी कृषि भूमि गांव भोजाण की रोही में हमीरवास की तरफ स्थित है। खेतों तथा हमीरवास को जाने वाले कटौनी रास्ते को कुलवंत धाणक ने खाई, भिंटका आदि लगाकर बंद कर दिया है, जिससे खेतों में जाने वाले कृषकों एवं राहगीरों का आवागमन रूक गया है। रास्ते को खुलवाने को लेकर 27 अक्टूबर को भी शिकायत की गई थी, आज तक कोई कार्रवाई नहीं हुई। ज्ञापन देने वालों में जगतसिंह, प्रताप, भादर, धर्मपाल, रतनसिंह, रामकिशन, तेजाराम, रणवीरसिंह, हीरासिंह, मीरसिंह, पृथ्वी, कृष्ण, जोखीराम, प्रसादाराम सहित अन्य लोग शामिल थे।
सादुलपुर.तहसीलदार को ज्ञापन सौंपते ग्रामीण।
hin_Deva hin_Deva hin_Deva awa_Deva